Diari Oficial de la Generalitat Valenciana


Sumari del DOGV 6956, del 01-02-2013 (2013/944)

Informació pública de la documentació integrant del pla general.
----------------------------------------------------------------

### Dades del document

Número de DOGV
:   6956

Data del DOGV
:   01-02-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/944


Data del document
:   29-01-2013

Organisme emissor
:   Ajuntament de Rafelcofer

Tipus de document
:   Anunci

Descriptors 

:   * Rafelcofer
    * pla d'urbanisme
    * administració local

Informació pública de la documentació integrant del pla general. [2013/944]  
Advertit un error en l'obertura del segon termini d'informació pública del document de Pla General de Rafelcofer, consistent en l'omissió de la preceptiva inserció del corresponent anunci en un diari no oficial d'àmplia difusió en la localitat, mitjançant el present anunci es reitera que, mitjançant acord del Ple de l'Ajuntament de Rafelcofer de data 28 de novembre de 2012, s'ha acordat sotmetre novament a informació pública el document de pla general del municipi durant el període d'un mes, a comptar des de la publicació del present anunci en el Diari Oficial de la Comunitat Valenciana, als efectes de la seua consulta i presentació d'al·legacions.  
Tràmit d'informació pública que es reitera en compliment del que establix l'article 83.2 de la Llei 16/2005, de 30 de desembre, Urbanística Valenciana, en relació amb el dret reconegut als ciutadans en els articles 105.a de la Constitució Espanyola de 1978 i 4 del Text Refós de la Llei de Sòl, aprovat per Reial Decret Legislatiu 2/2008, de 20 de juny, i per aplicació analògica del tràmit previst en l'article 130 del Reglament de Planejament, aprovat per Decret 2159/1978.  
  
En compliment del que disposa l'article 554 del Reglament d'Ordenació i Gestió Territorial i Urbanística del Consell, es fan constar els punts següents:  
1. Instrument que se sotmet a informació pública: el document de Pla General del municipi de Rafelcofer, en els termes resultants de la versió definitiva que de tal instrument ha sigut elaborada per l'equip redactor i que deriven del procediment d'avaluació ambiental seguit en compliment de les prescripcions contingudes en la Llei 9/2006, de 28 d'abril, sobre avaluació dels efectes de determinats plans i programes en el medi ambient.   
El citat pla general està integrat pels documents exigits en l'article 64 de la Llei 16/2005, de 30 de desembre, Urbanística Valenciana, així com el corresponent estudi acústic, estudi de trànsit o mobilitat, estudi del paisatge, informe de sostenibilitat ambiental i proposta de memòria ambiental.  
2. Duració del període d'informació pública: un mes, a comptar de la publicació del corresponent anunci en el Diari Oficial de la Comunitat Valenciana.  
3. Els documents objecte de pública consulta es troben dipositats en les dependències municipals de l'Ajuntament de Rafelcofer, carrer Major, número 45 de l'esmentada localitat, els quals podran ser consultats en les esmentades dependències en dies hàbils, de dilluns a divendres de 09.00 a 14.00 hores.   
Les al·legacions als esmentats documents podran presentar-se, així mateix, en el Registre General de la corporació en dies hàbils, de dilluns a divendres de 09.00 a 14.00 hores, així com per qualsevol dels altres mitjans i llocs previstos en l'article 38.4 de la Llei 30/1992.  
4. Es fa constar, així mateix, que la documentació objecte d'informació pública es troba igualment inserida en la pàgina web municipal l'adreça de la qual és .  
  
Rafelcofer, 29 de gener de 2013.- L'alcaldessa: M.ª Carmen Pérez Llibrer.